د روزګان ولایت د افغانی سرې میاشتې ټولنې نماینده ګۍ ریاست کار کوونکو او رضاکارانو ته «۶» ورځنی « پیښو ته د ځواب ورکونی» تر عنوان لاندی ورکشاپ په بریالیتوب سره پای ته ورسیدی: پنجشنبه د روان ۱۴۴۵ هجری قمری کال د ذوالقعدې میاشتې ۲۸ مه نیټه، چی د ۱۴۰۳ لمریز کال د جوزا میاشتې له ۱۷ مې نیټې سره برابره ده، د روزګان ولایت د افغانی سرې میاشتې ټولنې نماینده ګۍ ریاست کار کوونکو او رضاکارانو ته« پیښو ته د ځواب ورکونی.» تر ”عنوان“ لاندی «۶» شپږ ورځنی ورکشاپ په بریالیتوب سره پای ته ورسیدی، یاد ورکشاپ چی موخه“ یې « د روزګان نماینده ګۍ ریاست د مدیرانو او رضاکارانو ظرفیت لوړول وه.» پکښې د اطلاعاتو، معلوماتو، راپور جوړونه، راپور پېژندنه، راپور ورکولو اصلی موخې، د پینځه ډوله جدول شکله فارمټونو زده کړه، په عملی بڼه Red rose؛ Word,, exile» پروګرامونو تشریح او عملی توګه زده کړه او همداشان د حوادثو دوران په منظم ډول تدریس او زده کړل سوه. د ورکشاپ په پاینیو شېبو کی د روزګان نماینده ګۍ ریاست رئیس مولوی ثناء الحق «حقانی» د مرکزې ادارې څخه مننه وکړه، چی د مدیرانو،، کار کوونکو او رضاکارانو لپاره داسی ښوونیز او د ظرفیت لوړونی ورکشاپونو په لاره اچوی. نوموړی په ټینګار سره وویل: ټول کار کوونکی او مدیران باید د زده کړل سویو شیانو څخه سمه ګټه واخلی او تل لپاره یې په خپلو ذهنونو کی وساتی. د ورکشاپ په ورستۍ برخه کی د ټولو کار کوونکو څخه ازموینه واخیستل سوه، چی الحمد الله ټولو کډونوالو د تېرو «۶» ورځو درسونو په ډېره ښه توګه زده کړی وه، او ټولو ته تصدیق پاڼی هم توزیع سوی. د روزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!